Diari Oficial de la Generalitat Valenciana


Sumari del DOGV 1511, del 26-03-1991 (1991/820692)

RESOLUCIÓ de 28 de desembre de 1990, del Conseller d'Obres Públiques, Urbanisme i Transports, per la qual s'aprova definitivament el projecte de modificació puntual del Polígon V Font Nova, del sol urbà del Pla General d'Ordenació Urbana de Peñíscola.
-----------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/res/1990/12/28/(1)/dof/vci/html**

### Dades del document

Número de DOGV
:   1511

Data del DOGV
:   26-03-1991

Secció del DOGV
:   ALTRES DISPOSICIONS

Número del document
:   1991/820692


Data del document
:   28-12-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Peníscola
    * pla d'urbanisme

Resolució del Conseller d'Obres Públiques, Urbanisme i Transports, de 28 de desembre de 1990, per la qual s'aprova definitivament el projecte de modificació puntual del Polígon V Font Nova, del sòl urbà del Pla General d'Ordenació Urbana de Peñíscola.  
Vist l'expedient relatiu a la modificació puntual del Polígon V Font Nova, del sòl urbà del Pla General d'Ordenació Urbana de Peñíscola.  
Vist que amb data 22 de desembre fou registrat d'entrada en aquesta conselleria l'expedient de modificació puntual del Pla General d'Ordenació Urbana de Peñíscola del Polígon V Font Nova del sòl urbà per a la seua aprovació definitiva.  
Vist que l'Ajuntament de Peñíscola aprovà inicialment el projecte de modificació puntual del Pla General d'Ordenació Urbana de Peñíscola en el Polígon V del sòl urbà el dia 16 de març de 1990.  
Vist que amb data 10 d'abril de 1990 es va publicar en el POP de Castelló, i el 29 de març de 1990 i el 30 de març del mateix any en Castellón Diario i en el diari Mediterraneo, respectivament, a l'efecte d'informació pública.  
Vist que transcorregut el termini d'un mes no es va presentar cap al·legació.  
Vist que amb data 18 de maig de 1990 el ple de l'ajuntament aprovà provisionalment el projecte de modificació puntual que és objecte d'aquesta resolució.  
Vist que amb data 20 de juny de 1990 la Comissió Territorial d'Urbanisme adoptà l'acord de «suspendre l'aprovació definitiva del projecte de referència fins que per part de l'Ajuntament de Peñíscola s'incorpore a l'expedient l'informe de caràcter favorable emès per la Confederació Hidrogràfica del Xúquer, sobre la viabilitat de la modificació proposada, en relació amb els terrenys situats en el barranc. A més d'esmenar les deficiències constatades en aquest acord».  
Vist que amb data 20 de juliol de 1990 el ple de l'ajuntament va aprovar l'esmena de les deficiències que consistien en:  
- Nova zonificació d'espais lliures que requereix el tràmit establert en l'article 50 de la Llei del Sòl.  
- Fixar el traçat de les galer??arxes de serveis, tal i com estableix l'article 39.2.B del reglament de planejament per a sòl urbà.  
- Nou estudi econòmico-financer, a causa de les majors inversions deduïbles de l'augment de zones verdes.  
- Plànol parcel·lari, ja que aquest constava en el document modificat, i en compliment de l'article 49 de la Llei del sòl.  
Plànol de rasants, en compliment de l'article 39.2.B del reglament de planejament.  
- Declaració d'Impacte Ambiental emesa per l'AMA.  
- Informe emes per 14 Confederació Hidrogràfica del Xúquer.  
Vist que l'AMA estima acceptable, en la declaració d'impacte ambiental, la modificació puntual proposada només a l'efecte mediambiental.  
Vist que la Confederació Hidrogràfica del Xúquer envià informe favorable de la modificació.  
Vist que la Comissió Territorial d'Urbanisme de Castelló, en sessió de 19 de novembre de 1990, acordà emetre un informe favorable sobre l'aprovació definitiva de la modificació puntual del Pla General d'Ordenació Urbana de Peñíscola relativa la Polígon V (Font Nova) de sòl urbà, i elevar l'expedient al Conseller d'Obres Públiques, Urbanisme i Transports, perquè és l'autoritat competent per adoptar una resolució difinitiva.  
Atés que la modificació consisteix en el canvi de traçat i ample de vials de les bases 2a. i 3a. del Polígon V del Sòl Urbà Font Nova.  
Atés que la superfície total afectada és de 173.207 m2 i que la modificació es justifica per raons orogràfiques del terreny, atesa l'existència d'un barranc paral·lel al vial principal de penetració del polígon, que dificulta que hi haja vies perpendiculars a aquest que connecten la zona nord.  
Atès que la ubicació de la zona verda no es modifica i es mantenen els terrenys ocupats per la zona verda en el vigent Pla General d'Ordenació Urbana i no es realitza el tràmit descrit en l'article 50 de la Llei del Sòl, ja que l'ajuntament esmenà l'error de grafisme en què havia incorregut en el pla d'ordenació.  
Atès que el projecte consta dels documents exigits una vegada esmenades les deficiències observades per la Comissió Territorial d'Urbanisme de Castelló.  
Atès que la modificació que es proposa afecta només la xarxa viària i no implica augment de volum ni de superfícies edificables i per això no s'hi aplica l'article 49.2 de la Llei del sòl.  
Atès que s'ha seguit el tràmit previst en l'article 41, en relació amb el 49.1, ambdós de la Llei del Sòl.  
Atès que el Conseller d'Obres Públiques, Urbanisme i Transports és competent per a l'aprovació definitiva, d'acord amb l'article 3.2 del Decret 137/90, de 30 de juliol, del Consell de la Generalitat Valenciana, pel qual es regulen els òrgans urbanístics de la Generalitat Valenciana.  
Vistos els preceptes legals citats, la Llei del Sòl, la Llei de Procediment Administratiu i d'altres d'aplicació pertinent, resolc:  
Aprovar definitivament el projecte de modificació puntual del Polígon V Font Nova, del sòl urbà del Pla General d'Ordenació Urbana de Peñíscola.  
Contra aquesta resolució, que no esgota la via administrativa, hom pot interposar recurs de reposició davant aquest conseller en el termini d'un mes, comptador des de l'endemà de la publicació de la resolució, previ al contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fos expressa, o en el termini d'un any des de la data d'interposició de l'esmentat recurs de repos??si no fos motiu de resolució; tot açò sense perjudici de la interposició de qualsevol altre recurs que s'estime procedent.  
València, 28 de desembre de 1990.   
El Conseller d'Obres Públiques, Urbanisme i Transports: Eugenio Burriel de Orueta


Còpia Permalink ELI